**OBČINA IZOLA – COMUNE DI ISOLA**

OBČINSKI SVET – CONSIGLIO COMUNALE

***Komisija za mandatna vprašanja, volitve in imenovanja***

***Commissione per le questioni dei mandati, le elezioni e le nomine***

Na podlagi 10. člena Odloka o priznanjih in nagradah Občine Izola (Uradne objave, št. 9/96 in 21/00), Komisija za mandatna vprašanja, volitve in imenovanja objavlja

**RAZPIS ZA ZBIRANJE PRIJAV**

**ZA LETO 2017**

za podelitev:

1. **Naziva častni občan občine Izola,**
2. **Priznanja občine Izola v obliki plakete z zlatim grbom Občine Izola in ustrezne listine ter**
3. **Nagrade občine Izola z ustrezno listino.**

**Pogoji:**

**K točki 1:** Naziv častni občan občine Izola se podeli osebam, ki so z izjemnim delovanjem in stvaritvami na posameznih področjih družbenega življenja in dela prispevali k ugledu in napredku občine ter širše skupnosti.

**K točki 2:** Priznanje občine Izola v obliki plakete z zlatim grbom in ustrezne listine se podeli občanom za njihovo življenjsko delo na področju družbenih, političnih gospodarskih, kulturnih, znanstvenih, umetniških in drugih dejavnosti, kakor tudi za izkazano veliko požrtvovalnost in pogum ob izjemnih dogodkih.

**K točki 3:** Nagrado občine Izola z ustrezno listino se podeli posameznem občanu ali skupini občanov za njihovo ustvarjalno delo oz. inovatorstvo ter uspehe na področju gospodarstva, znanstveno – raziskovalne dejavnosti, vzgoje in izobraževanja, kulture, telesne kulture, zdravstva, socialnega varstva in delovanja lokalne samouprave v občini Izola.

V letu 2017 bo denarna nagrada podeljena v višini **2.100,00 €** bruto. Od nagrade se obračuna dohodnina in ostale dajatve.

Utemeljene predloge za podelitev zgoraj navedenega priznanja ali nagrade lahko podajo: župan, skupina občanov, gospodarske družbe, javni zavodi, politične stranke, društva, državni organi, krajevne skupnosti in druge organizacije ter skupnosti.

**Vsi predlogi morajo biti podani v pisni obliki in obrazloženi tako, da je iz njih jasno razvidno za katero izmed nagrad oz. priznanj se predlaga, razvidna mora biti dejavnost, kot tudi doseženi uspehi tistih, ki so predlagani za dobitnike.**

**Predloge dostavite:**

* po pošti kot priporočeno pošiljko najkasneje do **ponedeljka,** **31. 5. 2017**, na naslov **Občina Izola, Občinski svet, Komisija za mandatna vprašanja, volitve in imenovanja, Sončno nabrežje 8, 6310 Izola** ali
* osebno v vložišče Občine Izola, Sončno nabrežje 8, 6310 Izola, **vključno do 31. 5. 2017 do 12. ure.**

Predlogi morajo biti poslani ali predloženi v zaprti ovojnici z oznako:

* v zgornjem levem kotu naziv in naslov pošiljatelja,
* naziv in naslov prejemnika,
* v spodnjem levem kotu pripis predlog: »**Javni razpis priznanj in nagrad v letu 2017**«.

Nepravočasno prispele predloge Komisija za mandatna vprašanja, volitve in imenovanja ne bo obravnavala.

Vse dodatne informacije v zvezi z razpisom dobijo zainteresirani po telefonu 05/66 00 104, oziroma e-pošti: **vesna.rebec@izola.si**.

*Pripravila:*

***Vesna REBEC***

Številka: 094-1/2017

Datum: 11. 5. 2017

Predsednik komisije

**Igor F R A N C A**, l.r.